Ministrstvo za delo, družino, socialne zadeve in enake možnosti

Ministrstvo za finance

Ministrstvo za gospodarski razvoj in tehnologijo

Ministrstvo za infrastrukturo

Ministrstvo za izobraževanje, znanost in šport

Ministrstvo za kmetijstvo, gozdarstvo in prehrano

Ministrstvo za kulturo

Ministrstvo za notranje zadeve

Ministrstvo za obrambo

Ministrstvo za okolje in prostor

Ministrstvo za pravosodje

Ministrstvo za zdravje

Ministrstvo za zunanje zadeve

Služba Vlade RS za zakonodajo

Uprava RS za informacijsko varnost

Agencija za komunikacijska omrežja in storitve

Slovenska obveščevalno varnostna agencija

Številka: 007-34/2019-223

Datum: 13. 4. 2021

Zadeva: **Zakon o elektronskih komunikacijah (EVA: 2019-3130-0004) v**

 **medresorsko usklajevanje**

Spoštovani,

Ministrstvo za javno upravo je pripravilo predlog novega Zakona o elektronskih komunikacijah (ZEKom-2), ki vam ga v prilogi posredujemo v pregled. O osnutku zakona, ki je bil dne 28. avgusta 2020 poslan v javno obravnavo, smo vas sicer tudi že seznanili.

Razlog za pripravo predloga zakona je dejstvo, da je bila konec decembra 2018 sprejeta Direktiva (EU) 2018/1972 o Evropskem zakoniku o elektronskih komunikacijah (Direktiva 2018/1972/EU), ki spreminja obstoječ regulativni okvir Evropske unije (EU) za področje elektronskih komunikacij, z rokom za prenos do 21. decembra 2020. Področje elektronskih komunikacij je v Republiki Sloveniji urejeno z Zakonom o elektronskih komunikacijah (Uradni list RS, št. 109/12, 110/13, 40/14-ZIN-B, 54/14-odl. US, 81/15 in 40/17; v nadaljevanju: ZEKom-1) iz leta 2012. Zaradi kompleksnosti in obsežnosti sprememb, ki jih prinaša spremenjen regulativni okvir, predlagamo sprejem novega sistemskega zakona o elektronskih komunikacijah in ne morebitne zakonske novele. Hkrati z uskladitvijo z določbami Direktive 2018/1972/EU se predlaga izboljšava obstoječe zakonske ureditve v delu, ko gre za nacionalne določbe ali pa je mogoče zagotoviti jasnejši in primernejši način prenosa določb predpisov EU. Ob tem se v poglavju o varnosti omrežij in storitev ter delovanju v izjemnih stanjih hkrati zagotavlja tudi implementacija ukrepov iz Nabora orodij EU za kibernetsko varnost tehnologije 5G, ki je rezultat skupnih prizadevanj in pristopa držav EU, predstavnikov Agencije Evropske unije za kibernetsko varnost (ENISA) in Evropske komisije, ki ga je podprla tudi Republika Slovenja.

Predlagane rešitve stremijo tudi k učinkovitejši uporabi radiofrekvenčnega spektra, spodbujanju investicij v visokozmogljiva in visokokakovostna omrežja, zagotavljanju varnosti omrežij in storitev vključno zaradi povečanih tveganj, ki jih prinaša tehnologija 5G pri zagotavljanju teh omrežij in storitev subjektom, ki z vidika države in družbe zagotavljajo t.i. kritične storitve, zaščiti potrošnikov in izboljšanemu dostopu do storitev ter varovanju življenj prek dostopa do številk za komunikacije v sili. V okviru univerzalne storitve se zagotavlja prenosno hitrost, ki omogoča uporabo širokega nabora storitev, kot so npr. e-Uprava, spletno bančništvo in videoklici.

Vljudno vas prosimo, da morebitne pripombe na gradivo posredujete v poslovniških rokih. V primeru, da vaših pripomb ne bomo prejeli, bomo šteli, da se s predlagano vsebino strinjate.

Lepo pozdravljeni,

 Boštjan Koritnik

 minister

Priloge:

* besedilo predloga ZEKom-2
* MSP test
* korelacijska tabela
* izjava o usklajenosti
* Ocena učinkov vpliva na varstvo osebnih podatkov
* pojasnila na pripomb resorjev iz javne obravnave

Poslati:

* naslovnikom elektronsko